የኢትዮጵያ የስፖርት ፖሊሲ ማሻሻያ እንደሚያስፈልገው ተጠቆመ
የኢትዮጵያ የስፖርት ፖሊሲ ውጤታማ ባለመሆኑ ማሻሻያ እንደሚያስፈልገው ኢንተርናሽናል የቮሉቦል አሰልጣኞች ኢንስትራክተር አለማየሁ ሸዋታጠቅ ለአዲስ ዘመን ገለጹ።የኢትዮጵያ የስፖርት ፖሊሲ ያላፉት 21 ዓመታት ከ1990 እስከ 2011 ዓ.ም ድረስ አፈጻጸሙ ውጤታማ አይደለም።በመሆኑም ፖሊሲውን መለወጥና ዳግም መፈተሽ ያስፈልጋል። ለስፖርቱ ውጤት ማሽቆልቆል፤ለእንቅስቃሴው መቀዛቀዝና መዳከም የፖሊሲው ችግር ነው ብለዋል ። የኢትዮጵያ ስፖርት አደረጃጀት በርካታ እንከኖችና ድክመቶች እንደሚታይበት ገልጸው ፤ከ1992
ዓ.ም ጀምሮ እስከ
አሁን ድረስ በብዙ
ድክመቶች ታጥሮ መጓዙን ገልጸዋል። በአሠራርና በአመራር ጉድለቶች ምክንያትም የሁሉም ስፖርቶች ውጤት ሊያሽቆለቁል መቻሉን አመልክተዋል ።
የኢትዮጵያ ህዝባዊ ስፖርት ምክር
ቤት የኢትዮጵያ የስፖርት አዋጅ
በተሰጠው ሥልጣን መሰረት ኃላፊነቱን ባለመወጣቱና ተግባሩም በመንግሥታዊ አካሉ በመሸፈኑ በስፖርት እንቅስቃሴዎች አርኪ
የዕድገት ውጤት አልታየም። በፖሊሲ ችግር፣በስፖርት አደረጃጀት ክፍተት እና የህዝባዊ ስፖርት ምክር ቤት ሀላፊነቱን ባለመወጣቱ ምክንያት በሁሉም የስፖርት አይነቶች የረባ
ውጤት ሊገኝ አልቻለም፡፡በመሆኑን ተገቢ ጥናትና ሙያዊ
ምርምር በማድረግ ለችግሮቹ መፍትሄ መስጠት እንደሚገባ ተናግረዋል፡፡ ጥናታዊ ጽሁፍ አቅራቢው ኢንስትራክተር አለማየው ሸዋታጠቅ በኢትዮጵያ ቮሊቦል ፌዴሬሽን የቴክኒክ ኃላፊና የብሔራዊ ቡድኖች በወንዶችና በሴቶች ከፍተኛ ዋና አሰልጣኝነት ፣የትምህርት ሥልጠና መምሪያ ኃላፊነት ፣የኢትዮጵያ ስፖርት ፖሊሲ አርቃቂ ግብረ ሀይል ሰብሳቢነት፣ የኢትዮጵያ ስፖርት አደረጃጀት አጥኚ ግብረ ኃይል ሰብሳቢ በመሆን አገልግለዋል ፡፡አዲስ  ዘመን ሰኔ 19/2011 